Source: http://www.bihon.ro/radovan-markovic-continua-cu-echipa-csm-u-oradea/1555353
Timestamp: 2018-06-18 19:14:22+00:00

Document:
Radovan Markovic continuă cu echipa CSM U Oradea - BIHON
Radovan Markovic continuă cu echipa CSM U Oradea
la	19. iulie 2015 14:07
Radovan Markovic a semnat un nou contract la Oradea FOTO: ROLLANDFOTO
Shooter-ul Radovan Markovic şi-a prelungit contractul cu formaţia CSM U Oradea, el semnând o nouă înţelegere cu CSM U, pentru sezonul 2015/2016.
În vârstă de 33 de ani, sportivul sârb va începe cel de-al treilea campionat cu echipa noastră. Markovic (1,92 metri) a fost legitimat la CSM U Oradea în anul 2013, disputând două sezoane la formaţia orădeană, cu care a devenit vicecampion naţional şi a disputat finala Cupei României, în 2014. El a totalizat în cele doi ani un număr de 54 de meciuri în Liga Naţională, opt în Cupa României şi nouă în FIBA EuroChallenge. Markovic a fost un jucător de bază al orădenilor, marcând în această perioadă 740 de puncte pentru CSM U. A mai înregistrat 147 recuperări, 138 de pase decisive şi un indice de eficienţă de 648 de puncte. Rade a înscris nu mai puţin de 138 de coşuri de trei puncte pentru echipa orădeană, având un procentaj excelent la arnucările de la distanţă, de 43,8%, respectiv de 90,9% de la linia de libere, de unde a transformat 130 de lovituri.
Markovic este un foarte bun om de echipă, remarcându-se adesea prin modul în care-şi poate mobiliza coechipierii în momentele dificile ale meciurilor. Jucător experimentat, el a mai evoluat de-a lungul carierei la formaţiile Lavovi, Telekom Bonn, Swisslion Takovo, Tamis Pancevo, Tigers Tübingen şi Vojvodina Novi Sad. Radovan Markovic este al patrulea jucător străin din lotul CSM U Oradea pentru viitorul sezon, alături de Salih Nuhanovic, Sean Barnette şi William Franklin. Din lot mai fac parte până la ora actuală Bogdan Ţibîrnă, Dani Popescu, Andrei Mandache, Rareş Paşca, Sergiu Pop, Bogdan Nicolescu şi Sebastian Ionescu. Conducerea CSM U Oradea va mai legitima în zilele următoare încă un jucător străin, pe poziţia 4 (extremă de forţă).
Taguri: baschet masculin, CSM U Oradea, Radovan Markovic

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM